Papallones i canvi climàtic (taller pràctic)
L'any 2003, la revista científica Global Change Biology va publicar l'article Effects of climatic change on the phenology of butterflies in the northwest Mediterranean Basin on s'utilitzaven dades del CBMS per posar de manifest la relació existent entre el canvi climàtic i els canvis fenològics d'algunes espècies de papallones.
Aquí us presentem un petit taller basat en aquest treball i amb el que podreu analitzar vosaltres mateixos un conjunt de dades reals. En concret es tracta d'estudiar la relació entre el període de vol de l'espècie Melanargia lachesis i les temperatures enregistrades a l'itinerari del Cortalet entre els anys 1994 i 2012.
Guia per realitzar el taller
Temperatures_El_Cortalet.csv
Melanargia_lachesis_El_Cortalet.csv
Les papallones de Collserola pas a pas (CD interactiu)
Aquest CD editat pel Parc Natural de Collserola permet conèixer millor les papallones d'aquest espai natural, situat al costat de Barcelona. De les vint-i-tres espècies descrites, se'ns en presenta la distribució, l'hàbitat, les plantes de què s'alimenten i fins i tot una animació del vol, que és característic en cadascuna. Un pòster ens presenta totes les espècies incloses, i un joc posa a prova la nostra habilitat per identificar els exemplars que passen per davant dels nostres ulls.
Podeu trobar aquest CD entre les guies del Parc Natural de Collserola
Vídeos divulgatius sobre el CBMS
L'any 2008 es va publicar un DVD amb un seguit de vídeos divulgatius sobre el projecte CBMS. Els primers són de caràcter general i tracten per una banda sobre la xarxa de seguiment (inicis, metodologia i resultats) i per l'altra sobre les papallones (biologia, ecologia, evolució i conservació). Els darrers vídeos corresponen a set reportatges de dos minuts sobre diferents estacions de la xarxa, explicats pels mateixos observadors de l’itinerari, amb una representació territorial que permet copsar la implantació del projecte en l’àmbit català.
Els vídeos d'aquest DVD també es poden visualitzar a través del canal de Youtube del Museu de Ciències Naturals de Granollers.
A banda dels articles científics, el CBMS també genera publicacions de caire divulgatiu. Entre elles cal destacar el butlletí Cynthia, una publicació anual on es presenten els resultats de la darrera temporada, s'informa dels resultats del projecte i es descriuen els itineraris i les espècies que s'hi troben.
També volem destacar aquí les monografies Les papallones diürnes d'Andorra i Les papallones del Monsteny escrites per col·laboradors del projecte.
Fitxa d'impactes
Calendari del CBMS
Material didàtic